VENDIM
[bookmark: _Hlk73823563][bookmark: _Hlk59535045]Nr. 367, datë 15.12.2023

[bookmark: _Hlk153453422]MBI LËNIEN NË FUQI TË VENDIMIT TË BORDIT TË ERE-s NR. 206, DATË 16.12.2019, “MBI MIRATIMIN E TARIFËS SË PËRKOHSHME TË TRANSMETIMIT TË GAZIT NATYROR NGA SHOQËRIA ‘ALBGAZ’ SHA”, PËR VITIN 2024

[bookmark: _Hlk127279837]Në mbështetje të neneve 13, pika 1, 16, pika 2, 17, germa “e” dhe 33, të ligjit nr. 102/2015, “Për sektorin e gazit natyror”, të ndryshuar, si dhe të nenit 21, të “Rregullores për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 15.12.2023, pasi shqyrtoi relacionin me nr. 2232/2 prot., datë 13.12.2023, të përgatitur nga Drejtoria e Tarifave dhe Çmimeve “Mbi lënien në fuqi të vendimit të Bordit të ERE-s nr. 206, datë 16.12.2019, ‘Mbi miratimin e tarifës së përkohshme të transmetimit të gazit natyror nga shoqëria ‘Albgaz’ sh.a.’, për vitin 2024”,
konstatoi se:
- Bordi i ERE-s, me vendimin nr. 326, datë 14.12.2022, vendosi ndër të tjera: shtyrjen e fuqisë juridike të vendimit nr. 206, datë 16.12.2019, të Bordit të ERE-s, për vitin 2023, deri në miratimin e një tarife të mbështetur në aplikimin e shoqërisë “Albgaz” sh.a.
- ERE, me shkresën nr. 2232 prot., datë 3.10.2023, i ka sjellë në vëmendje shoqërisë “Albgaz” sh.a. të paraqesë në ERE një kërkesë për miratimin e tarifave të reja, jo më vonë se gjashtë muaj para hyrjes së tyre në fuqi. Kërkesë e cila duhet të shoqërohet me të gjithë informacionin dhe dokumentacionin sipas metodologjisë përkatëse.
[bookmark: _GoBack]- Shoqëria “Albgaz” sh.a., në përgjigje të sa më sipër, me shkresën nr. 118/1 prot., datë 7.11.2023, thekson se rrethanat në të cilat shoqëria “Albgaz” sh.a. zhvillon aktivitetin e saj të përditshëm si OST e gazit natyror, nuk ka pasur zhvillime domethënëse të cilat do të ndikonin drejtpërdrejtë në elementet të cilat përcaktojnë metodologjinë e tarifës. Shoqëria “Albgaz” sh.a. kërkon që për vitin 2024 të mbetet në fuqi tarifa aktuale e transmetimit e miratuar nga Bordi i ERE-s me vendimin nr. 326, datë 14.12.2022.
- Neni 17, germa “e”, e ligjit nr. 102/2015, “Për sektorin e gazit natyror”, i ndryshuar, parashikon se: ERE, mund të miratojë tarifa të përkohshme transmetimi ose shpërndarjeje, në rast kur operatorët e transmetimit ose shpërndarjes krijojnë vonesa në ndryshimin e tarifave. Në këtë rast, kur tarifat e miratuara rezultojnë të ndryshme nga ato të përkohshme, ERE vendos masat e përshtatshme kompensuese.
- Duke pasur parasysh se Bordi i ERE-s, me vendimin nr. 293, datë 23.10.2023 vendosi të fillojë procedurën për shqyrtimin e kërkesës për miratimin e planit dhjetëvjeçar të investimeve nga shoqëria “Albagaz” sh.a., që përmban investimet afatshkurtra, afatmesme dhe afatgjata të shoqërisë, si dhe vlerësohet se deri në momentin e paraqitjes së aplikimit të shoqërisë për miratimin e një tarife transmetimi të gazit natyror, sipas parashikimeve të legjislacionit në fuqi, bëhet e nevojshme shtyrja e fuqisë juridike e vendimit të Bordit të ERE-s nr. 206 datë 16.12.2019. Për arsye se tarifa e shërbimit të transmetimit të gazit natyror është e domosdoshme për ushtrimin e aktivitetit nga shoqëria “Albgaz” sh.a., konform ligjit nr. 102/2015, “Për sektorin e gazit natyror”, të ndryshuar, si dhe të direktivave të Komunitetit të Energjisë, ku aksesi në rrjet për përdoruesit e sistemit të transmetimit duhet të jetë i garantuar dhe kjo shoqëri duhet t’i ofrojë shërbimet e saj me tarifa të rregulluara nga ERE.
Për gjithë sa më sipër, Bordi i ERE-s

VENDOSI:

1. Shtyrjen e fuqisë juridike të vendimit nr. 206, datë 16.12.2019, të Bordit të ERE-s, për vitin 2024, deri në miratimin e një tarife të mbështetur në aplikimin e shoqërisë “Albgaz” sh.a., sipas parashikimeve të legjislacionit në fuqi.
2. Nëse do të ketë efekte në të ardhurat e kërkuara të shoqërisë “Albgaz” sh.a. nga të ardhurat e kërkuara të përkohshme, do të bëhet përditësimi dhe kompensimi i tyre, sipas përcaktimeve të nenit 17, pika “e”, të ligjit nr. 102/2015, “Për sektorin e gazit natyror”, të ndryshuar.
3. Drejtoria e Tarifave dhe Çmimeve të njoftojë palët e interesit për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 45 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

